Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 740/13/8810	Spišská Nová Ves, 14.4.2014
EEČ : 2-68-595-2014

U Z N E S E N I E

Trestná vec:	obvinená XXXXX 
Prečin:	Porušovanie domovej slobody podľa § 194 odsek 1, odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
d¨ľa 18.11.2013 v čase okolo 17.00 h v obci Žakarovce, neoprávnene vnikla do rodinného domu s popisným číslom 55, ktorého majiteľkou je jej stará mama XXXXX, nar. XXXXX, tým spôsobom, že cez neuzamknutú bráničku vošla na pozemok rodinného domu, kde za pomoci vreckového nožíka odistila kovový háčik na pootvorenom okne verandy a následne vošla dovnútra rodinného domu, odkiaľ v obývacej miestnosti z plastovej dózy, ktorá bola voľne položená na poličke skrinky, odcudzila finančnú hotovosť vo výške 70,- €, čím pre poškodenú XXXXX, nar. XXXXX, spôsobil odcudzením škodu vo výške 70,- €,

lebo nie je tento skutok trestným činom a nie je dôvod na postúpenie veci

Odôvodnenie:
	Vyšetrovateľ Okresného riaditeľstva Policajného zboru, odboru kriminálnej polície v Spišskej Novej Vsi uznesením zo d¨ľa 17.01.2014 ČVS: ORP-1048/OVK-SN-2013 vzniesol XXXXX (nar. 1986) obvinenie pre zločin porušovania domovej slobody podľa § 194 ods. 1, ods. 2 písm. a), ods. 3 písm. a) Trestného zákona na tom skutkovom základe, ako je uvedené vo výrokovej časti tohto uznesenia.

	Vyšetrovateľ predložil prokurátorovi vyšetrovací spis s návrhom na zastavenie trestného stíhania podľa § 215 ods. 1 písm. b) Trestného poriadku. 

	Preskúmaním na vec sa vzťahujúceho vyšetrovacieho spisu som zistil, že návrh na zastavenie trestného stíhania je odôvodnený skutočnosťami zistenými výsledkami vyšetrovania. 

	Zo zabezpečeného výsluchu poškodenej XXXXX (nar. 1939) vyplýva, že obvinená XXXXX (nar. 1986), vnučka poškodenej, mala súhlas od poškodenej na to, aby bez jej vedomia a v jej neprítomnosti chodila do jej domu. Poškodená taktiež uviedla, že nežiada náhradu škody, keďže obvinená jej všetky odcudzené peniaze vrátila.  

	Zločinu porušovania domovej slobody podľa § 194 ods. 1, ods. 2 písm. a), ods. 3 písm. a) Trestného zákona sa dopúšťa páchateľ, ktorý neoprávnene vnikne do obydlia iného alebo tam neoprávnene zotrvá a čin spácha závažnejším spôsobom konania a voči chránenej osobe.

	Podľa § 215 ods. 1 písm. b) Trestného poriadku, prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

	Vzhľadom na vyššie uvedené skutočnosti je jednoznačne preukázané, že obvinená XXXXX (nar. 1986) mala súhlas na to, aby vstupovala do domu poškodenej XXXXX, (nar. 1939), jej starej mamy, aj v čase jej neprítomnosti a teda svojím konaním nenaplnila zákonné znaky skutkovej podstaty zločinu porušovania domovej slobody podľa § 194 ods. 1, ods. 2 písm. a), ods. 3 písm. a) Trestného zákona.

	Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Kanárik
prokurátor